《和林都宪见素侍用见寄之韵三首 其二》
明代·王鏊

俯仰乾坤思有馀，民风渐降已非初。东都气节真堪重，西晋风流好是虚。

慷慨有怀公揽辔，残生无用我耽书。七闽风月谁收管，多在云庄一亩居。

作者简介：王鏊（1450—1524）明代名臣、文学家。字济之，号守溪，晚号拙叟，学者称震泽先生，汉族，吴县（今江苏苏州）人。十六岁时国子监诸生即传诵其文，成化十一年进士。授编修，弘治时历侍讲学士，充讲官，擢吏部右侍郎，正德初进户部尚书、文渊阁大学士。博学有识鉴，有《姑苏志》、《震泽集》、《震泽长语》。